السلام عليكم الصحبة وما ادراك ما الصحبة. معروف طبعا ان الصاحب ساحب الصاحب اما يكون سبب حساباتك او يكون اكبر سبب في انتكاستك والمرء على دين خليله فلينزر احدكم من يخالل. انا النهاردة
احاول اوصل لك الصورة بقصتين من السيرة هتفهمك المعنى اللي انا عايز اوصله بالزبط كلنا عارفين كعب بن مالك رضي الله عنه وارضاه وكلنا عارفين ان كعب ابن مالك تخلف عن غزوة تبوك
لما جه النبي عليه الصلاة والسلام راجع من غزوة تبوك قرر كعب المالك انه يصدق. مش هيكدب وراح فعلا للنبي عليه الصلاة والسلام. هم. وصدق رضي الله عنه وارضاه لما النبي سأله ايه ما الذي خلفك يا كعب
قال والله يا رسول الله ما كان لي من عزر والله ما كنت ايسر ولا اقدر مني على الغزو يوم اذ تخلفت. يعني انا تخلفت ما ليش اي عزر. المهم كعب المالك طلع من عند النبي عليه الصلاة والسلام
ومشى بني سلمة اللي هم قرايبه قعدوا زي ما نقول كده بلدي قطموه قالوا يا كعب كان يكفيك ان تعتذر اي عذر كما اعتذر المنافقون وكان يكفيك ان يستغفر لك رسول الله صلى الله عليه وسلم
يا كعب ما علمنا انك ازنبت زنبا قبل هزا يعني ما جتش على دين. كان ممكن تقول اي حاجة وهتعدي. ليه رحت قلت الصدق خد بالك بقى كعب مالك قال فما زالوا يؤنبوني
حتى هممت ان اعود واكذب نفسي. اللحزة دي اللحزة اللي احنا بنسميها الانتكاسة. ده فيه ناس حواليك بيوجهوك غلط واحد بيقول لك آآ ارجع للبنات آآ آآ ارجع للصحبة السيئة تاني. آآ آآ انت بعدت عننا ليه ؟ ما تخليك معنا. طب ما تعمل كزا ، طب ما تشرب كزا
بدأ الضغط عليك من اصحابك بتوجيهك للاتجاه الخاطئ الناس اهو بتوجه كعب وكعب قرب ان هو يعمل حاجة غلط هيرجع يكدب نفسه للنبي عليه الصلاة والسلام. بعد كده ربنا هدى كعب الكلمة هي
اللي انقزته. سأل سؤال واحد قال هل يوجد من احد لقي مثل ما لقيت في حد حصل معي نفس اللي حصل معي قالوا نعم رجلان قال مثل ما قلت وقيل لهم مثل ما قيل لك
فقال من هما؟ وقالوا هلال بن امية ومرارة ابن الربيع قال فزكر لي رجلان شهد بدرا لي فيهما اسوة فمضيت ولم اعد الى النبي عليه الصلاة والسلام خد بالك مجرد بس
ان هو سامع ان فيه اتنين ده مش مش مقابلهم ولا هم قدامه. هو بيسأل في حد عمل زيي ولا لأ مجرد ما عرف ان في اتنين عملوا زيه هلال ابن امية ومرارة ابن الربيع
ثبت كعب بن مالك على موقفه ما رجعش. ده صاحبك اللي انا باقول لك التزم معه وصاحبك اللي بيدعمك في التزامك صاحبك اللي بيشجعك وفرحان انك انت دلوقتي رجعت تصلي
فرحان انك بطلت العادة السرية. فرحان ان انت اطلقت لحيتك صاحبتك الكويسة هي اللي فرحانة انك وسعت حجابك. هي اللي بتقول لك الله نقابك جميل. شكلك حلو اوي فيه. ان شاء الله البسه زيك
او حتى بتصد عنك وبتدافع عنك الهجمات. وبتقول لك اسبتي. ما تقلقيش. الالتزام كويس. انا شفت اللي انت شفتيه قبل كده. وانا باقول لك اسبتي اصبري لكن انا خلي بالك جدا جدا صاحبك اللي بيهد فيك وبيحطمك
اللي بيقطمك اللي بيسخر منك صاحبك ده حاول تبعد عنه قدر المستطاع ما تدخلوش بيتك هيهدمك وهو ده اللي بيفكرني بالقصة التانية. القصة المؤلمة لما النبي عليه الصلاة والسلام واقف
على عمه ابي طالب وبيدعوه الى الله سبحانه وتعالى وهو على فراش الموت يقول يا عم يا عم قلها كلمة كلمة احاج لك بها عند الله. قل بس لا اله الا الله. بس قل لا اله الا الله. سهلة. طب ما يقول لا اله الا الله. لأ يقولها ازاي
واقف على رأسه ابو جهل وعبدالله بن امية. الاتنين قاعدين على دماغه يقولون ترغب عن ملة عبدالمطلب ترغب عن ملة عبدالمطلب. حتى مات وهو يقول انه على ملة عبدالمطلب وكان سبب في حزن النبي عليه الصلاة والسلام
صاحبك اللي بيضرك بيحطمك لازم تبعد عنه كده كده انت هتفر منه يوم القيامة يوم يفر المرء من اخيه وامه وابيه الاخلاء يومئذ بعضهم لبعض عدو الا المتقين. انت كده كده هتعاديه يوم القيامة
كده كده هتتمنى يوم القيامة ان يكون بينك وبينه بعد المشرقين طالما كده كده ستعاديه يوم القيامة يبقى من دلوقتي وخلاص عايز تعرف مين صاحبك اللي يستحقك هو اللي تسأل نفسك سؤال بسيط جدا. الشخص دوت
هل لو انا جه يوم القيامة ولقيته هكون مبسوط ان انا جنبه ولا حبقى مش عايز اكون جنبه يوم القيامة لو كانت الاجابة اه يبقى تمام هو ده صاحبك لو كانت الاجابة لأ
يبقى لأ من دلوقتي وخلاص ربنا يثبتنا واياكم. السلام عليكم ورحمة الله